Rikunarita-ORG/Wikinium huggingface dataset:
# Nommenclatura binommiale

'A **nommenclatura binommiale**, o nommenclatura binommia, è na convenzzione standard ausata 'n Sistemateca pe' cunferì 'o nomme a na specia. Comme suggerisce 'o termene *binommiale*, 'o nomme scientìfeco 'e na specia vene cuniato d"a comminazzione 'e dduje nomme:

* 'o nomme d"o gennere a cui appartiene 'a specia
* n'epiteto ca caratterizza e distingua chilla specia d"e ate apparteniente ô chillo gennere.

'O primmo termene (nomme gennerico) porta sempe l'inizziale maiuscola, pe tramente 'o secunno termene (nomme specifeco) veene scritto 'n minuscolo; 'ntramme 'e nomme vanno 'nutre scritte 'n cursivo (ad esempio *Homo sapiens*).
Quanno 'o gennere è stato precedentemente trattato int'ô testo o quanno song già state statite d"e specie 'e chillo gennere, 'o nomme gennerico può essè abbreviato co 'a suja lettera inizziale (*H. sapiens*) ma nun deve maje essè omesso. Solo 'n rare occasiune chista abbreviazzione vene ausata communemente ô posto d"o nomme cumpretto. Pe' esempio 'o batterio *Escherichia coli* vene spisso 'nnicato solo comme *E. coli*.

## Vvoce currelate

* Crassifecazzione scientìfeca
* Nommenclatura trinommiale
* Tassonomia
* Sistemateca
* Carl von Linné o Linneo
# Corseca

'A Corseca
'A **Corseca** (pe' franzese *Corse*, pe' lengua corsa *Corsica*) è n'isula d'ô Mar Mediterraneo. Se truova 'int'ô vraccio 'e mare nfra 'a Liguria e ll'isula taliana d'â Zardegna, â stessa autezza d'â Tuscana. Pure se lucata azzicc'a ll'Italia, 'a Corseca fa parte d'â Repubbreca franzese aroppo ca chesta ll'accattaje d'â Repubbreca 'e Genova, tanno 'n piena crise, comme cunsequenza 'e ll'empussebberetà 'e ll'urtema 'e fa fronte ê ccuntinue revuote 'nnipennentiste d'ô XVII seculo.

'O capoluoco è 'a cetà 'e Ajaccio.

## Storia

'O 15 'e majo 1768, p'ô Trattato 'e Versailles, 'a Repubbreca 'e Genova cedette a Corseca â Franza pe' pavà 'e ddiebbete ch'â primma êva cuntratto. 'O 15 'e aùsto 1769, ll'anno appriesso, nascette a Ajaccio Napulione Bonaparte, primmo consule e po' primmo 'mperatore franzese.

## Giugrafia

Ll'isula è 'a quarta cchiù granne d'ô Mar Mediterraneo, addo' è 'mpizzata, aropp'a ll'isule 'e Sicilia, Zardegna e Cipro. Se truova a 12 chilometre da 'e ccoste sarde, a 82 da chelle tuscane e a 160 da chelle d'â cchiù abbecina reggione franzese d'â Pruvenza. Se sparte pe' dduje departemiente: Àuta Corseca (pe' franzese *Haute-Corse*) a nord, cu capoluoco Bastia, e Corseca d'ô Sud (pe' franzese *Corse-du-Sud*) 'int'ô quarto meridiunale, cu' capoluoco Ajaccio.

## Vvoce pariente

* Mar Mediterraneo
* Zardegna
* Repubbreca 'e Genova
* Franza
* Napulione Bonaparte
# Fronna

Artícule scritte 'n
**sud-laziale/cominése**

Fronna de mire
'M betáneca, la **fronna** è n òrgane de le chiande che sèrve a fà la fotosíndese clerefelliana. Pe fà quésse, na fronna è spisse chiatta é fina fina, mmòde ca gle clereplašte che štave dénd'a le cèllule puózzene štà biégle mbacc'a la luce de gle Sole, facènnela trasì dappettutte.

Pedecchiù le frunne suó gl'òrgane addó, quasce a tutte le chiande, ave luoche gle resciate, la sederazione é la glettazione (scita d'acqua che permétte la sederazione quanne le cunneziune atmesfèreche suó malamènde).

Le frunne puonne štepà magnà é acqua, é cèrte chiande ce cágnene la forma pure pe fà ate cose.

Le févece tiéve štretture ch'arraseméglene a frunne, prò ne'le suó.